**Informácia pre verejnosť podľa § 16a ods.7 zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“) o začatí konania.**

* Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, úsek štátnej vodnej správy oznamuje verejnosti, že subjekt Správa ciest Žilinského samosprávneho kraja, Závod Orava, Kubínska 8, 026 80 Dolný Kubín, IČO: 378 08 427 požiadal listom č. 990/19 zo dňa 05. 08. 2019 o vydanie rozhodnutia k navrhovanej činnosti podľa § 16a ods. 1 zákona č. 364/2004 Z. z. o vodách a o zmene a doplnení zákona SNR č. 372/1990 Zb. o priestupkoch v znení neskorších predpisov (vodný zákon) pre pripravovanú činnosť/stavbu „*Rekonštrukcia cesty č. II/583 v km 37,674 – 38,050, 39,144 – 39,165, 40,530 – 41,140, 41,686 – 41,928, 42,948 – 43,157, 43,215 – 43,314, 43,885 – 43,960, 42,500 – 42,800, Párnica - Zázrivá*“. Súčasťou žiadosti bola technická správa s prílohami objektu č. 02 „Opatrenia pre ochranu obojživelníkov na ceste II/583, km 42.500-42.800“ stavby „Rekonštrukcia cesty II/583 v km 37,674-38,050, 39,144-39,165, 40,530-41,140, 41,686-41,928, 42,948-43,157, 43,215-43,314, 43,885-43,960, 42,500-42,800, Párnica-Zázrivá“ (projektant: Marettaprojekt s.r.o., Dolný Kubín, 12/2018). Investorom navrhovanej činnosti/stavby je Správa ciest Žilinského samosprávneho kraja, Závod Orava, Kubínska 8, 026 80 Dolný Kubín, IČO 378 08 427. Dňom podania žiadosti bolo začaté konanie.
* Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, úsek štátnej vodnej správy listom zo dňa 12. 08. 2019 požiadal Výskumný ústav vodného hospodárstva Bratislava (VÚVH) o vydanie odborného stanoviska k navrhovanej činnosti, či uvažovanou stavbou/činnosťou **„***Rekonštrukcia cesty č. II/583 v km 37,674 – 38,050, 39,144 – 39,165, 40,530 – 41,140, 41,686 – 41,928, 42,948 – 43,157, 43,215 – 43,314, 43,885 – 43,960, 42,500 – 42,800, Párnica - Zázrivá*“ ide o navrhovanú činnosť podľa § 16 ods. 6 písm. b) vodného zákona a správne konanie rozhodnutím číslo OU-ZA-OSZP2-2019/036480-03/Gr zo dňa 12. 08. 2019 prerušil. Odborné stanovisko VÚVH bolo doručené dňa 03. 10. 2019.
* Verejnosť môže doručiť písomné stanovisko orgánu štátnej vodnej správy k projektovej dokumentácii navrhovanej činnosti alebo k odbornému stanovisku do 10 dní od ich zverejnenia na webovom sídle orgánu štátnej vodnej správy a na webovom sídle ministerstva na adresu:

 Okresný úrad Žilina

 odbor starostlivosti o životné prostredie

 oddelenie štátnej správy vôd a vybraných zložiek životného prostredia kraja

 Vysokoškolákov 8556/33B, 010 08 Žilina

* Proti rozhodnutiu vydanému podľa § 16a ods. 1 vodného zákona nie je prípustné odvolanie.
* Súčasťou informácie o začatí konania je:
* Projektová dokumentácia stavby/činnosti
* Odborné stanovisko Výskumného ústavu vodného hospodárstva Bratislava (VÚVH) k navrhovanej činnosti

Číslo: OU-ZA-OSZP2-2019/036480-06/Mac